Trump distribuie pe Twitter un clip în care susţinătorii săi strigă "White power!". După trei ore a șters postarea.
În clipul video, susţinători ai lui Trump protestează pe o stradă din oraşul The Villages, scrie CNN. Manifestanții strigă: White power! ("Puterea albilor!"). Tim Scott, singurul republican de culoare din Senatul american, condamnă retweet-ul lui Trump spune că ar trebui eliminat.
Indignare pe rețelele de socializare, dar și în Senatul american, după ce Donald Trump a distribuit un clip în care susţinătorii săi strigă "White power!" Potrivit The Guardian, președintele american sau cineva care are acees la contul său de Twitter, a șters postarea după trei ore.Donald Trump a scris în descrierea clipului: "Mulţumesc oamenilor măreți din The Villages. Stânga radicală nu face nimic, democraţii vor cădea la toamnă. Joe (Biden) Coruptul e terminat". Purtătorul de cuvânt al Casei Albe, Judd Deere, a precizat că "Președintele Trump este un mare fan al oraşului The Villages și nu a auzit acea exclamație (White Power n.r.) din clip. ".